**Referat frå fau-møte ungdomsskulen 9.november**

**Desse møtte:**

Elin T. Haugen, Anne Tjordal, Sigmund Vårvik, Peter Tijhuis, Gerd Jane Guggedal, Kathrine L Steindal, Lars Søraas

**3/16-17: Forslag til skulerute 2017/18**

Suldal kommune vedtek skuleruta innan 1. desember. Me har ingen innvendingar til denne.

**4/16-17: Sand skule sin plan for å sikre medverknad frå SU/SMU**

Me ynskjer desse endringane under punkt om arbeidsoppgåver til klassekontaktane:

- Fjerne punktet om at klassekontaktane skal gå gjennom fagplanar med lærar

- Endre ordlyden i punkt tre, ta bort “elevane”. Heller halda kontakt med foreldra.

**5/16-17: Innspel på organisering av ungdomsklubb på Sand.**

Foreldre ynskjer ikkje å vere aleine som vakt på fritidsklubben, pga. at dei har fått opplysningar om at det vert nytta alkohol. Oppfordrar alle til å vere to.

Det mangla tilbakemelding frå 9B om vakt 9.desember. Lars tek ansvar for å skaffe vaktar til den kvelden.

Me prøver å løyse våren også på same måte som hausten, å dele datoar på klassane. Men dersom klassekontakten ikkje får tak i vaktar, må ansvaret gå tilbake til ungdomsklubben (dei som har teke kontakt med oss). Det skal ikkje vere ekstra arbeid for oss. Men satsar på at det ordnar seg greitt.

**6/16-17: Pengar på bank-kontoen til fau**

Det står att kr.4936 kr på kontoen til Fau ungdsomstrinn.

Me ynskjer at pengane skal kome ungdomsskuleelvane til gode.

Anne tek ansvar for å snakke med sosial-lærar (Brit Elin Håranes) om ho har forslag til noko pengane kan brukast på. Til dømes “Trivsels-leiar”- utstyr.

**Ymse**

* Det har kome innspel frå inspektør om det er ynskje om eit arrangement der foreldre kan møtast å ta opp tema som t.d. rusproblematikk, der fleire tverrfaglege etatar er tilstades. Nå har det vore ein del større arrangement med ulike tema, så kanskje me bør vente litt med det. Me tenkjer også at å samle alle foreldre vil bli ei for stor gruppe om me skal få til diskusjon og samtalar. Kanskje me kan ha det i forbindelse med foreldremøte. At det først blir ein felles del, og så at det blir tatt opp i klassane etterpå. Men veit skulen noko meir, ser dei behov for å ha eit møte? Elin tek kontakt med inspektør og høyrer kva dei tenkjer.
* Gjennomgang av referat frå kommunalt fau.
* Skuleball: Me må få dato slik at me kan byrje å planleggje og samle foreldre som kan vere vaktar.

9.11.16

Kathrine L Steindal